Els plens de l'Ajuntament de Carcaixent podran seguir-se en directe a la web municipal
27 de Octubre de 2015

Carcaixent

La sessió del ple ordinari corresponent al mes d’octubre que tindrà lloc demà podrà seguir-se en directe a través de streaming. A esta primera emissió en proves podrà accedir-se directament des de la web municipal a l'enllaç que facilitem o des del canal de Youtube de l’Ajuntament de Carcaixent. Segons ha explicat Ivan Martí, regidor responsable de Serveis Municipals i Noves Tecnologies, “La voluntat del nou equip de govern és apostar per la transparència i la participació ciutadana i creiem que poder seguir el ple en directe des de qualsevol lloc és fonamental per tal que les veïnes i veïns de Carcaixent participen veritablement de la vida política de l’Ajuntament”. També ha volgut matisar que aquesta serà una primera emissió en proves amb una càmera fixa, però que en un futur s’espera introduir més càmeres per a un millor seguiment de la sessió. Una vegada finalitzada aquesta, el vídeo quedarà disponible en la web de l’Ajuntament o al canal de Youtube per a poder visualitzar-lo en qualsevol moment. El ple podrà continuar seguint-se en directe al twitter de l’Ajuntament de Carcaixent (@AjCarcaixent) o amb el hashtag #plecarcaixent.

Canal de Youtube: https://www.youtube.com/channel/UCm1k6MRnVXC\_EwoJQhi8PPg